আরাবল্লি নিয়ে বিরাট নির্দেশ সুপ্রিম কোর্টের

নয়াদিল্লি: অরাবলী: আগের নির্দেশ স্থগিত রাখল সুপ্রিম কোর্ট! আরাবললি মামলায় ( Aravalli Hills Case) সুপ্রিম কোর্টের (Supreme Court) নির্দেশ কমিটির সুপারিশ এবং সুপ্রিম কোর্টের সিদ্ধান্ত না হওয়ায় পর্যন্ত সমস্ত সিদ্ধান্ত স্থগিত থাকবে। নির্দেশ প্রধান বিচারপতির নেতৃত্বে ৩ বিচারপতির বেঞ্চের। ২১ জানুয়ারি এই মামলার পরবর্তী শুনানি। এই মামলায় বিতর্কিত বিষয়গুলি পুনর্বিবেচনায় বিশেষজ্ঞ কমিটি গঠনের নির্দেশ দিয়েছে আদালত।

আরাবল্লি পাহাড়ের রায় স্থগিত করল সুপ্রিম কোর্ট, নতুন বিশেষজ্ঞ কমিটি গঠনের ঘোষণা শীর্ষ আদালতের।
আরাবল্লী পাহাড়ের স্বতঃপ্রণোদিত মামলায় পাহাড়ের সংজ্ঞা পরিবর্তন সম্পর্কিত তার পূর্ববর্তী নির্দেশাবলী স্থগিত করল সুপ্রিম কোর্ট। বিশেষজ্ঞ কমিটির রিপোর্ট এবং আদালতের পর্যবেক্ষণের ভুল ব্যাখ্যা করা হচ্ছে বলে উদ্বেগ প্রকাশ আদালতের। ভারতের প্রধান বিচারপতি সূর্য কান্ত, বিচারপতি জে কে মহেশ্বরী এবং বিচারপতি এজি মসিহের বেঞ্চ জানায়, বাস্তবায়নের আগে আরও স্পষ্টিকরণ প্রয়োজন। ২১ জানুয়ারী স্বতঃপ্রণোদিত মামলার নোটিশ জারি করেছে। প্রধান বিচারপতি বলেন, আমরা মনে করি কমিটির সুপারিশ এবং এই আদালতের নির্দেশাবলী স্থগিত রাখা প্রয়োজন। কমিটি গঠন না হওয়া পর্যন্ত স্থগিতাদেশ কার্যকর থাকবে। পাশাপাশি এই মামলায় বিতর্কিত বিষয়গুলি পুনর্বিবেচনায় বিশেষজ্ঞ কমিটি গঠনের নির্দেশ দিয়েছে আদালত। সেই রিপোর্ট না আসা পর্যন্ত খনন কাজ চালানো যাবে না বলে স্পষ্ট জানিয়ে দেওয়া হয়েছে সুপ্রিম কোর্ট।

আরও পড়ুন: উন্নাও ধর্ষণ মামলায় কুলদীপের জামিনে সুপ্রিম স্থগিতাদেশ

প্রসঙ্গত, আরাবল্লী পাহাড়ের সংজ্ঞায় সাম্প্রতিক পরিবর্তন অনিয়ন্ত্রিত খনন এবং পরিবেশগত ক্ষতি হতে পারে। তাই স্বতঃপ্রণোদিত মামলাটি করা হয়েছিল। প্রধান বিচারপতি, বাস্তবায়নের আগে, সুনির্দিষ্ট রায়ের আগে নিরপেক্ষ এবং স্বাধীন বিশেষজ্ঞ মতামত নেওয়া উচিত। এটি আরাবল্লী পাহাড় এবং পর্বতমালার সংজ্ঞা একটি কাঠামোগত বৈপরীত্য তৈরি করেছে কিনা। আরাবল্লী-বহির্ভূত অঞ্চলের পরিধি খতিগ্রস্ত হচ্ছে কি না।যার ফলে অনিয়ন্ত্রিত খনন অব্যাহত রাখা সহজ হয়েছে কিনা তা পরীক্ষা করার প্রয়োজনীয়তা রয়েছে ।

অরাবলী পাহাড়শ্রেণি কোন অংশকে অরাবলী পাহা়ড় বলে বিবেচনা করা হবে, তা নিয়ে সম্প্রতি একটি সংজ্ঞা নির্ধারণ করে কেন্দ্র। সমুদ্রপৃষ্ঠ থেকে নয়, বরং আশপাশের এলাকার চেয়ে ১০০ মিটার বা তার বেশি উচ্চতার ভূখণ্ডই কেবলমাত্র অরাবলী পাহাড় বলে গণ্য হবে— এমনটাই ছিল কেন্দ্রীয় পরিবেশ, বন ও জলবায়ু পরিবর্তন মন্ত্রকের প্রস্তাবিত সংজ্ঞা। গত মাসে (২০ নভেম্বর) ওই ‘সংজ্ঞা’য় সিলমোহর দেয় সুপ্রিম কোর্টের তৎকালীন প্রধান বিচারপতি বিআর গবইয়ের বেঞ্চও। এই সংক্রান্ত একটি রায়ও দেয় শীর্ষ আদালত। সুপ্রিম কোর্ট গত মাসে ওই রায় দেওয়ার পর থেকেই দেশের বিভিন্ন প্রান্ত থেকে ওই রায়ে আপত্তি জানানো হয়। অরাবলী পাহাড়শ্রেণি সংরক্ষণের দাবিতে রাজস্থান এবং হরিয়ানার বিভিন্ন জায়গায় প্রতিবাদে সরব হয়েছেন স্থানীয়েরা।এ অবস্থায় গত শনিবার এ বিষয়ে স্বতঃপ্রণোদিত পদক্ষেপ করে সুপ্রিম কোর্ট।